paragraph_text: Manastrirski kompleks leži na terasi između litica i kanjona jedne od pritoka rijeke Plavog Nila. Nijedna od izvornih građevina Debre Libanosa nije ostala do današnjih dana. Današnje građevine, poput crkve kod groba svetog Tekle Hajmanota, su iz novijeg doba. Nju je dao izgraditi car Haile Selasije 1961. Nešto je malo starija crkve Križa, u kojoj se čuva fragment Pravog križa. Obližnja špilja gdje je po legendi živio sv. Tekle Hajmanot mjesto je hodočašća brojnih vjernika, zbog izvora u samoj špilji za kojeg se drži da ima iscjeliteljsku moć.